OpenLLM-France/wikimedia huggingface dataset:
# Bolxoie Jírovo

Bolxoie Jírovo (en rus: Большое Жирово) és un poble de l'óblast de Kursk, a Rússia, que en el cens del 2010 tenia 542 habitants. Pertany al districte rural de Fatej.

## Referències

* ↑ «Прогноз погоды в д. Бригадирово (Курская область)». Arxivat de l'original el 2013-09-25. [Consulta: 1r desembre 2019].
# Kin'iro no Corda

Kin'iro no Corda (金色のコルダ, Kin'iro no Koruda) és un joc de rol enfocat en el públic femení i encallat en les sèries neo-romanç de Koei. El títol és també escrit a voltes com La Corda D'Oro, italià de La Corda d'Or.
La història ha sigut adaptada en manga pel dissenyador de personatges, Yuki Kure. S'està serialitzant actualment en la revista LaLa. Actualment, dotze volums han eixit en Japó.
L'adaptació a l'anime del manga, titulada Kin'iro no Corda: Primo Passo, fou primer emesa en TV Tokyo d'octubre de 2006 a març de 2007. També estrenat a Animax sota el títol de, La Corda D'Oro: Primo Passo. Fou emesa mundialment en respectives cadenes, incloent Hong Kong i Taiwan, també traduint i doblant les sèries pels networks en anglès del Sud-est Asiàtic i l'Àsia del Sud, i altres regions.
Un especial de dos episodis titulat Kin'iro no Corda Secondo Passo fou anunciat, per la cadena Kids Station per emetre-se el primer episodi el 26 de maç de 2009.

## Sinopsi

Hino Kahoko és un estudiant de segon de l'Acadèmia Seisou que està dividida en dos: en un Edifici estan els Estudiants Generals i en l'altre els Estudiants de Música. Cada cert temps, l'escola organitza una competició musical en la cual només poden participar els millors. Hino no está massa interessada en el concurs debut a que ella pertany a la zona d'Estudiants Generals i no sap tocar cap instrument, però tot canvia a partir del dia en el que veu una fada. Quan arriba a classe acalorada i confosa pel que acaba de passar, una companya li explica que existeix un rumor: aquella persona que vegi la fada que hi ha amagada en el campus, participará en el concurs.

## Referències

* ↑ «2009年春、スペシャルアニメの放送が決定！» (en japanese). Aniplex, 05-12-2008. [Consulta: 17 març 2009].
* ↑ «スペシャルアニメ放送情報発表！» (en japanese). Aniplex, 30-01-2009. [Consulta: 17 març 2009].

## Enllaços externs

* Kin'iro no Corda - Lloc web oficial
* Kin'iro no Corda: Primo Passo Official blog (japonès)
* Kin'iro no Corda: Primo Passo @ TV Tokyo (japonès)
# Resolució 1732 del Consell de Seguretat de les Nacions Unides

La Resolució 1732 del Consell de Seguretat de les Nacions Unides fou adoptada per unanimitat el 21 de desembre de 2006. Després de dona la benvinguda a un informe d'un grup de treball establert pel Consell de Seguretat, el Consell va prendre nota dels seus resultats i va decidir que havia complert el seu mandat.

## Detalls

El mandat del grup de treball era fer recomanacions sobre com millorar l'eficàcia de les sancions internacionals de les Nacions Unides. També es va encomanar abordar les conseqüències no intencionals de les sancions, l'aplicació de les sancions i els procediments d'eliminació de la llista. Es va demanar als òrgans subsidiaris que prenguessin nota de les conclusions del grup de treball.

## Referències

* ↑ «Security Council welcomes report of working group on sanctions». United Nations, 21-12-2006.
* ↑ Giumelli, Francesco «Smart sanctions and the UN: From international to world society?». Sixth SGIR Pan-European Conference on International Relations, 2007.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2006 - 2008)

## Enllaços externs

* PDF Text de la Resolució a UN.org
# Ninja Tune

Ninja Tune és una discogràfica independent de música electrònica amb seu a Londres. Té una oficina satèl·lit a Los Angeles. Va ser fundada per Matt Black i Jonathan More, ambdós components del duet Coldcut.
Inspirats per una visita al Japó, Black and More van fundar Ninja Tune el 1990 com una via per a fugir del control creatiu de les grans discogràfiques i actuar com un mitjà per a publicar música de caràcter underground, lliure de les restriccions que se'ls haven imposat a Big Life i Artista Records. Ninja Tune és considerat un segell discogràfic «visionari» i de «fiabilitat excel·lent».
Les primeres referències del segell, els primers cinc volums de Jazz Brakes de DJ Food, van ser produïts per Coldcut a principis de la dècada del 1990 i celebrats per la premsa musical i els aficionats als beats. Estaven composts de talls basats en mostres instrumentals que van portar al duet a col·laborar amb els pioners dels ritmes instrumentals de hip hop (al costat del segell Mo' Wax i artistes de Ninja Tune com Funki Porcini, The Herbaliser i DJ Vadim).

## Referències

* ↑ iDJ, febrer 2008.
* ↑ «Ninja Tune Biography – The IMO Records Blog». IMO Records, 01-11-2011. Arxivat de l'original el 3 September 2012. [Consulta: 3 març 2013].
* ↑ Billboard, 7 September 1996.
* ↑ Drum N Bass: The Rough Guide.
* ↑ Beatport, 5 October 2010.
* ↑ Metro, 24 August 2010.
* ↑ Time Out, 28 September 2010.
* ↑ Jockey Slut, September 1997.
* ↑ «Just Isn't Music». Justisntmusic.com. [Consulta: 16 maig 2015].
* ↑ Music Week, 9 August 1997.
* ↑ Drum N Bass: The Rough Guide, 1999.
* ↑ «After 200bpm, your heart blows up.». , 18-01-2006.
* ↑ The Independent, 29 November 2012.
# ICD

ICD té els següents significats:
* Classificació internacional de malalties
* Institut Català de les Dones
# La Serreta (l'Espluga de Francolí)

La Serreta és una serra situada entre els municipis de l'Espluga de Francolí i Senan a la comarca de la Conca de Barberà i de Fulleda a la comarca de les Garrigues, amb una elevació màxima de 713 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Voivodat d'Elblaq

El Voivodat d'Elblaq (en polonès: województwo elbląskie) fou una unitat administrativa i de govern local a Polònia entre 1975 i 1998. En aquest any el territori es dividí incorporant-ne un apart al Voivodat de Pomerània i l'altre al de Vàrmia i Masúria. La seva capital era la ciutat d'Elbląg.

## Ciutats

Població a 31 de desembre del 1998:
* Elbląg – 129 782
* Kwidzyn – 39 560
* Malbork – 39 256
* Braniewo – 18 865
* Pasłęk – 12 516
* Sztum – 10 930
* Nowy Dwór Gdański – 10 462
* Orneta – 9837
* Prabuty – 8125
* Dzierzgoń – 5653
* Susz – 5600
* Nowy Staw – 3896
* Pieniężno – 2975
* Tolkmicko – 2766
* Frombork – 2528
* Kisielice – 2222
* Młynary – 1844
* Krynica Morska – 1376
# Kiotina suzukii

Kiotina suzukii és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: el Japó.

## Referències

* ↑ Klapálek, 1907. Rozpr. Ceské. Akad. 16(31):2.
* ↑ uBio (anglès)
* ↑ Okamoto, 1912. Trans. Sapporo. Nat. Hist. Soc. 4:139.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ The Insects in the Rivreside of Gono-kawa River Arxivat 2016-03-03 a Wayback Machine. (japonès)

## Bibliografia

* Stark, B.P. & I. Sivec, 2008. Systematic notes on Kiotina Klapálek and Hemacroneuria Enderlein (Plecoptera: Perlidae), with description of four new species. Illiesia, 4(17):161-175. «PDF».
* Claassen, 1940. Mem. Cornell agric. Exp. Sta. 232:156.
* Illies, 1966. Das Tierreich 82:342.

## Enllaços externs

* Perlidae Species Listing (anglès)
# Resolució 1736 del Consell de Seguretat de les Nacions Unides

La Resolució 1736 del Consell de Seguretat de les Nacions Unides fou adoptada per unanimitat el 22 de desembre de 2006. Després de recordar totes les resolucions anteriors relatives a la situació a la República Democràtica del Congo, a Burundi i a la regió dels Grans Llacs d'Àfrica, el Consell va augmentar la força militar de la Missió de les Nacions Unides a la República Democràtica del Congo (MONUC) de l'1 de gener de 2007 al 15 de febrer de 2007.

## Resolució
### Observacions

El Consell va tornar a elogiar els pobles de la República Democràtica del Congo pel seu compromís amb el procés democràtic. Va assenyalar que 50 observadors militars redesplegats temporalment de l'Operació de les Nacions Unides a Burundi (ONUB) d'acord amb les resolucions 1669 (2006) i 1692 (2006) havien completat amb èxit la seva missió i serien repatriats el 31 de desembre de 2006.
Igual que amb les resolucions anteriors, la Resolució 1736 va condemnar les hostilitats a l'est del país dutes a terme per milicians i grups armats estrangers i va criticar les violacions del dret internacional humanitari i els drets humans, particularment aquells duta a terme per les milícies, grups armats estrangers i elements de les Forces Armades de la República Democràtica del Congo. En aquest sentit, els membres del Consell van instar a portar els responsables davant la justícia.
El Consell era conscient que els mandats d'ONUB i MONUC acabarien el 31 de desembre de 2006 i el 15 de febrer de 2007, respectivament, i van anticipar una revisió de la MONUC pel Secretari General.

### Actes

Mitjançant els poders del Capítol VII, el Consell de Seguretat va autoritzar un augment temporal de 916 militars a la MONUC des de l'1 de gener de 2007 fins al 15 de febrer de 2007. Al mateix temps, també es va ampliar el desplegament temporal d'un batalló d'infanteria i un hospital militar d'ONUB. Va reafirmar la seva intenció de revisar el tema pendent d'un informe del Secretari General.

## Referències

* ↑ «Security Council authorises increase in military strength of United Nations Mission in Democratic Republic of Congo». United Nations, 22-12-2006.
* ↑ Yabadi, Mujinga «The role of international organisations in the post-conflict period in the Democratic Republic of Congo». University of Pretoria, 2011.

## Vegeu també

* Llista de resolucions del Consell de Seguretat de les Nacions Unides 1701 a la 1800 (2006 - 2008)
* Segona Guerra del Congo
* Conflicte d'Ituri
* Conflicte de Kivu

## Enllaços externs

* PDF Text de la Resolució a UN.org
# Txemotxar

Txemotxar (en rus: Чемочар) és un poble de l'óblast de Kírov, a Rússia, segons el cens del 2010 tenia 56. Pertany al districte (raion) de Viàtskie Poliani.

## Referències

* ↑ «Varmino» (en anglès). GeoNames.
* ↑ «Схема территориального планирования Вятскополянского района Кировской области». Официальный сайт администрации Вятскополянского района.
# ICN Business School

ICN Business School és una escola de negocis europea amb seus a La Défense, Berlín, Nuremberg i Nancy. Va ser fundada el 1905. ICN se situa entre les escoles de negocis més ben valorades del món: el 2019 va ocupar la seixanta-novè posició a la llista de les millors escoles de negocis europees publicada pel Financial Times. ICN imparteix també un programa de doctorat i diferents programes de màster d'administració especialitzats en màrqueting, finances, emprenedoria i altres disciplines. Els programes de l'escola compten amb una triple acreditació, a càrrec dels organismes AMBA, EQUIS i AACSB. Per l'escola hi han passat més de 15.000 estudiants que després han ocupat llocs de responsabilitat en el món dels negocis i la política, com ara Nicolas Thévenin (Arquebisbe catòlic francès) i Masséré Touré (Polític ivorià).

## Referències

* ↑ (francès)European Business School Rankings 2019
* ↑ (francès)ICN Business school décroche « la triple couronne »

## Enllaços externs

* ICN Business School - Lloc web oficial
# La Setmana

La Setmana és un setmanari d'informació general redactat íntegrament en occità (grafia clàssica) de dotze pàgines creat el 1995 per Dàvid Grosclaude. És publicat per la societat Vistedit a Lescar i hi col·laboren molts escriptors occitans. Gràcies als seus articles publicats a La Setmana, el 2006 Grosclaude, qui és vinculat també al Partit Occità, va guanyar el Premi Pirene de periodisme interpirinenc. Per manca de subscriptors després de vint anys, la continuïtat del setmanari és amenaçada.

## Referències

* ↑ «El periodista David Grosclaude i la televisió France 3 Sud guanyen el Premi Pirene de periodisme interpirinenc». VilaWeb, 28-11-2006.
* ↑ Alet, Clément «Occitan : le journal "La Setmana" est en difficulté» (en francès). France3, 17-11-2015.

## Enllaços externs

* La Setmana Arxivat 2008-12-19 a Wayback Machine.
# Hirosaki

Hirosaki (弘前市; Hirosaki-shi) és una ciutat del Japó situada a la prefectura d'Aomori.

## Referències

* ↑ «Aomori (Japan): Prefecture, Cities, Towns and Villages - Population Statistics, Charts and Map» (en anglès). www.citypopulation.de. [Consulta: 15 juny 2019].
# Mició

«Mició» té aquests significats:
Onomàstica:
* Mició (militar), oficial macedoni.
* Mició d'Atenes, orador i demagog atenenc.
# Normier

Normier és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 47 habitants.

## Demografia
### Població

El 2007 la població de fet de Normier era de 47 persones. Hi havia 21 famílies, de les quals 7 eren unipersonals (7 dones vivint soles i 7 dones vivint soles), 7 parelles sense fills i 7 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 20 eren l'habitatge principal de la família, 6 eren segones residències i 1 estava desocupat. 26 eren cases i 1 era un apartament. Dels 20 habitatges principals, 18 estaven ocupats pels seus propietaris, 1 estava llogat i ocupat pels llogaters i 2 estaven cedits a títol gratuït; 1 tenia una cambra, 1 en tenia dues, 4 en tenien tres, 4 en tenien quatre i 11 en tenien cinc o més. 16 habitatges disposaven pel capbaix d'una plaça de pàrquing. A 8 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Normier el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 0 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 27 persones, 14 eren actives i 13 eren inactives. De les 14 persones actives 13 estaven ocupades (7 homes i 6 dones) i 1 aturada (1 home). De les 13 persones inactives 7 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

Dels 4 establiments que hi havia el 2007, 1 era d'una empresa de construcció, 2 d'empreses de comerç i reparació d'automòbils i 1 d'una empresa de serveis.
L'únic servei als particulars que hi havia el 2009 era un paleta.
L'any 2000 a Normier hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Normier a l'INSEE.
* Évolution et structure de la population Fitxa amb el detall de dades de Normier a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Txeptsà

El Txeptsà - Чепца (rus) - és un riu de Rússia, l'afluent més gran del riu Viatka, que alhora és afluent del Kama (a la conca hidrogràfica del Volga). Té una llargària de 501 km i una conca de més de 20.400 km² (semblant a l'extensió de països com Eslovènia o Israel).
Administrativament el riu Txeptsà passa pel krai de Perm, per la República d'Udmúrtia i per l'óblast de Kírov.

## Geografia

El Txeptsà neix a la part septentrional del krai de Perm, als Alts del Kama, molt a prop de la vila de Tokari. El riu discorre primer en direcció sud, i després d'un breu recorregut d'uns 30 km s'endinsa en la República d'Udmúrtia per la seva part centre-oriental. En arribar a Debessi el riu es torna en direcció nord-oest, passant per Polom (on rep per l'esquerra el riu Ita), Balezino i Glàzov.
A partir d'aquest punt el riu pren cada cop més direcció oest i rep, sempre per l'esquerra, el riu Ubit i després el Lekma. A continuació s'endinsa en l'óblast de Kírov, també per la seva part centre-oriental, i corre per la regió dels Uvals del Viatka, rebent per l'esquerra els rius Svkhatika i Kossa. Després passa per la vila de Zuevka i desemboca per l'esquerra al riu Viatka, a la ciutat de Kírovo-Txepetsk.
El riu Txpetsà es glaça de novembre a finals d'abril o començaments de maig. Durant la resta de l'any és navegable en un trajecte d'uns 135 km.

## Referències

* ↑ «Река Чепца», Russian State Water Registry
* 1 2 «Чепца» (en rus). Gran Enciclopèdia Soviètica. [Consulta: 19 desembre 2021].
# Beilicat de Çubukoğulları

El beilicat de Çubukoğulları fou un efímer beilicat turcman d'Anatòlia que va existir entre 1085 i 1112.
Çubuk era un comandant de l'exèrcit seljúcida que després de la batalla de Mantziciert el 1071 va lluitar a Anatòlia oriental i va conquerir la fortalesa de Kharpert (prop de la moderna ciutat d'Elazığ, que llavors no existia). Una vegada capturat el castell el 1085 va continuar dominant territoris a la regió dominant un territori que incloïa Palu, Çemişgezek i Eğin (moderna Kemaliye) sota sobirania del sultà seljúcida.
Vers 1092 fou succeït pel seu fill Mehmet. A la mort d'aquest el 1112 o 1113 els ortúquides se'n van apoderar.

## Referències

* http://www.el-teks.com/elazig_tarihi_ing.htm Arxivat 2011-07-10 a Wayback Machine.
* Pàgina de l'alcalde de Çemişgezek (turc)
Beilicats d'Anatòlia :
# La princesa i els follets

* Aquest article tracta sobre la pel·lícula. Vegeu-ne altres significats a «The Princess and the Goblin».
La princesa i els follets (títol original en anglès: The Princess and the Goblin; en hongarès A hercegnő és a kobold) és un llargmetratge d'animació estatunidenco-hongareso-japonès dirigit per József Gémes i estrenat a Hongria el 1991.
Es tracta d'una adaptació cinematogràfica de la novel·la La Princesa i els follets de l'escriptor britànic George MacDonald, publicat l'any 1872. Ha estat doblada al català.

## Argument

Irene, la filla del rei, viu plàcidament al castell del seu pare, vigilada per la seva mainadera. Un dia, aprofitant de l'absència del rei i la distracció de la seva mainadera, Irene s'aventura al bosc veí, on es diu que coses estranyes poden arribar a passar. Ella hi troba criatures malèfiques que la persegueixen, però és salvada per l'arribada d'un jove, Curdy, que la porta al castell. Des de llavors, la curiositat de Irene cap al bosc i cap a Curdy no fa més que augmentar. Poc després, el regne fa front a la invasió d'un devastador exèrcit d'orcs dirigida pel rei dels orcs. Irene i Curdy es veuen capaços de salvar el regne.

## Repartiment

* Joss Ackland - Rei Papa, el pare d'Irene
* Claire Bloom - rebesàvia Irene
* Roy Kinnear - Mump.
* Sally Ann Marsh - Princesa Irene, la princesa del castell i la protagonista principal
* Rik Mayall - Príncep Froglip, el príncep Follet i l'antagonista principal
* Peggy Mont - Reina dels Follets, mare de Froglip i antagonista secundari.
* Peter Murray - Curdie, un noi guerrer i el protagonista secundari. (Paul Keating va fer la seva veu de cant.)
* Victor Spinetti - Glump
* Mollie Sugden - Lootie, la mainadera d'Irene
* William Hootkins - Peter, pare de Curdie
* Robin Lyons - Follet King, pare de Froglip

## Referències

* ↑ «La princesa i els follets». esadir.cat.
* ↑ «The princess and the goblinen». The New York Times.
# Hasan Helimişi

Hasan Helimişi (Hopa, novembre 1907 - Sarpi, 2 de març de 1976) va ser un pintor, poeta, compositor i professor universitari lazi. És destacat pels seus poemes tant en llengua laz com en turc i per basar-se en motius lazis a l'hora de pintar.

## Biografia

Va néixer a Ortahopa o Hopa, dins de Lazistan i a l'Imperi Otomà, i va estudiar-hi la primària, la secundària i el batxillerat. Llavors, el 1932, va migrar a la Unió Soviètica, concretament a Batumi. Però quan va perdre la cama en un accident, va ser deportat juntament amb la família a ciutat siberiana de Vasünggan entre el 1949 i el 1954 per generar sospites al govern. Més tard, del 1961 al 1967, per invitació del professor Sergi Cikia, va ensenyar turc a la Facultat d'Estudis Orientals de la Universitat Estatal de Tbilissi. Va tenir tres fills: Lazo, Shota i Narima Helimişi. Va morir a 68 anys, el 2 de març de 1976, i va ser enterrat a la vila de Sarpi. El 2009, se'n va fer un documentari a Turquia titulat Death of the Poet i dirigit per Elif Ergezen.

## Poesia

Els seus poemes, tant en laz com en turc, van ser publicats junt amb altres texts escrits per l'estudiós de laz Arnold Çikobava i el mateix Sergi Cikia. Al capdavall, tots els de Helimişi van ser inclosos en un llibre titulat Poesia lazi (en turc, Laz Şiiri; en georgià, ლაზური პოეზია), publicat per Lazuri Poezia el 2007 i editat per Tea Kalandia com a part de la sèrie de 100 poemaris de l'editorial İntelekti.
Alguns dels temes més rellevants dels seus versos són la seva terra (Lazistan) i la infantesa i la joventut. Al poema Ben Bir Âşığım, Helimişi es descriu a si mateix com un rossinyol afligit la llar del qual ha estat destruïda per la distància amb la seva gent i l'enyor que sent per la seva ciutat natal.
Es va emmarcar dins del moviment literari de la poesia socialista de vers lliure, com també Nâzım Hikmet, Rıfat Ilgaz i Ahmed Arif, entre d'altres.

## Pintura

Helimişi tendia a basar-se en motius lazis quan pintava, però no va ser reconegut com a pintor fins a l'any 1979, passada la seva defunció, quan historiadors de l'art van anar a Batumi de Tbilissi i van descobrir les seves obres pictòriques preservades a la biblioteca de Sarpi.
Aquell any, les seves pintures van ser exhibides al Museu Estatal d'Art de Geòrgia i van causar furor entre el públic. Actualment, són al passadís exhibitiu de l'Institut de Sarpi, mentre que moltes han estat adquirides per col·leccionistes.

## Referències

* ↑ «ჰასან ჰელიმიში» (en georgià). Biblioteca Parlamentària Nacional de Geòrgia. [Consulta: 12 juny 2022].
* ↑ «Helimishi Xasani (ჰასან ჰელიმიში) Hasan Helimish» (en turc). lazca.org, 30-03-2018. [Consulta: 13 juny 2022].
* ↑ «Helimişi Xasani 100 Yaşında! Romantik Laz Şairi Bugünleri Gördü…» (en turc). Lazuri, 10-02-2007. [Consulta: 13 juny 2022].
* ↑ «Turkish Cinema in Berlin: Documentaries and Shorts 2010» (en anglès) p. 3. Ankara Sinema Derneği, 2010. [Consulta: 12 juny 2022].
* ↑ Tina Şioşvili, "Laz ozan Hasan Helimişi", Pirosmani dergisi, sayı 11, s. 9-14.
* ↑ «Laz Enstitüsü, 2013-2020 Seçmeli Lazca Dersi raporunu yayımladı» (en turc). Laz Enstitüsü, 12-10-2020. [Consulta: 12 juny 2022].